**210408**

**Кешірім**

**Екіншісі**

***«Егер өздеріңе күнә жасағандарды кешірсеңдер, онда көктегі Әкелерің сендерді де кешіреді. Ал егер басқалардың күнәларын кешірмесеңдер, онда көктегі Әкелерің сендердің де күнәларыңды кешірмейді.»***

***(Матай 6:14-15)***

Эстер Йорк Буркхолдер былай деп жазды: «Біздің көпшілігіміз кешірімді іс жүзінде қолдану қиын қасиеттердің бірі деп санайды. ‘Мен кешіре аламын ... бірақ ұмыта алмаймын.’ Бұл өте қарама-қайшы сөз. Біз үнемі өз жүрегімізде бізге зиян келтіретін кек сақтаймыз».

Адамның кешірімі Құдайдың кешірімінен өзгеше, өйткені адамның кешірімділігі оның ұмытпауымен ерекшеленеді. Ал Құдайдың кешірімі шынайы кешірім. Құдай адамнан басқа адамды неше рет кешіруін күтеді? Бір рет пе немесе екі рет пе, үш рет пе, тіпті отыз рет пе?

Бірде Петір, үлкен балықшы, Исаға кешірім мәселесі туралы келді. Қандай жағдай болғаны белгісіз, бәлкім, оның балықшы досы Петірдің сүйікті балық аулайтын жерін үнемі алып қоя берген шығар. Сөйтіп, Петір Исаға: «Мырза, егер бауырласым маған қарсы күнә жасай берсе, оны неше рет кешіруім керек? Жеті ретке дейін бе?» — деп сұрады. Иса: «Саған айтамын: жеті емес, жеті қайтара жетпіс ретке дейін», — деп жауап берді. Басқаша айтқанда, “Әрдайым кешір”.

Елші Пауыл Ефестіктерге былай деп жазды: «Қайта, бір-біріңе мейірімді де жанашыр болыңдар; Мәсіхтің арқасында өздеріңді Құдай кешіргендей, сендер де өзара кешірімді болыңдар!» (Ефестікт. хат 4:32)

Мүмкін, сіз: «Мен адамды толықтай кешіре алмаймын», - деп ойлап отырған шығарсыз. Егер сіз өзіңізді осылай сезінсеңіз, сізге кешірімнің бір формуласын ұсынуға бола ма? Сізді ренжіткен адам үшін Құдайға мінажат ете бастаңыз, Құдайдан сізге кешірім беруін сұраңыз, және көп ұзамай сіздің жеккөрушілігіңіз аяушылыққа айналғанын байқайсыз, сөйтіп, ақыр соңында сіз кешіруге, және сол адамның істегенін ұмытуға мейірімділік таба алатын боласыз.